
Проект! 
Изменение на Наредбата за определяне и администриране местните такси и цени на услуги на територията на Община Ардино, приета с Решение № 441 на Общински съвет-Ардино от 17.10.2018 г.

Вносител: Кмет на Община Ардино 

Съгласно чл. 26, ал. 4 от Закона за нормативните актове, в законоустановения срок от 14 дни (срокът за предложения и становища по проектите, публикувани за обществени консултации по ал. 3, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни) община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Измененията в Наредбата за определянето и администрирането на местните такси и цени на услуги на територията на община Ардино, са в резултат на приетите във връзка със Закона за бюджета на Република България за 2022 г. (обн. ДВ, бр.18 от 2022 г.), изменения в Закона за корпоративното подоходно облагане, (обн. ДВ, бр.17 от 01.03.2022 г.), с §5 от който в Закона за местните данъци и такси, в чл.6, ал.1, точка в) след думите „за ползване на“, отпадат думите детски ясли, детски градини  .
Мотиви 
за необходимостта от приемането на изменения в Наредбата:.

I. Причини, които налагат приемането на изменение в Наредба за определянето и администрирането на местните такси и цени на услуги на територията на община Ардино:
Измененията в Наредбата за определянето и администрирането на местните такси и цени на услуги на територията на община Ардино, се налагат поради приети изменения в Закона за местните данъци и такси (обн. ДВ, бр.17 от 01.03.2022 г.), във връзка със Закона за бюджета на Република България за 2022 г. (обн. ДВ, бр.18 от 2022 г.), с които в чл.6, ал.1 точка в) след думите „за ползване на“, отпадат думите детски ясли, детски градини  .
При изработването на проекта за изменения на Наредбата за определянето и администрираните на местните такси и цени на услуги на територията на община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменения в Наредбата за определянето и администрираните на местните такси и цени на услуги на територията на община Ардино с оглед постигане на съответствие с актуалните разпоредби на Закона за местните данъци и такси. 
Принципът на обоснованост – обосновано е приемането на изменение и допълнение в Наредбата за определянето и администрираните на местните такси и цени на услуги на територията на община Ардино, тъй като актуализирането ѝ е в резултат на изменение на закон. 
Принципите на предвидимост и откритост са спазени – проектът с мотивите и предварителната оценка на въздействието на проекта за изменения на Наредбата за определянето и администрираните на местните такси и цени на услуги на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – предвижда се публично обсъждане от заинтересованите групи на проекта за изменения на Наредба за определянето и администрираните на местните такси и цени на услуги на територията на община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение на Наредба за определяне и администриране на местните такси и цени на услуги на територията на община Ардино привежда съществуващата Наредба в съответствие с актуалните разпоредби на Закона за местните данъци и такси. 
При изработване на проекта за изменения на Наредбата за определяне и администриране на местните такси и цени на услуги на територията на община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:
Целта на приемане на настоящите промени в Наредбата за определяне и администриране на местните такси и цени на услуги на територията на община Ардино е привеждането й в актуално състояние. Очаква се промените да нямат пряко икономическо и финансово отражение върху приходната част на бюджета на община Ардино.
III. Очаквани резултати:

Актуализацията на Наредбата за определяне и администриране местните такси и цени на услуги на територията на Община Ардино ще се отрази съществено на средствата за запазване на обхвата и качеството на предоставяните услуги  на територията на общината. Очаква се измененията да окажат положително въздействие на бюджета на община Ардино през 2022 година. Ще бъдат подпомогнати семействата при заплащането на таксите от общински и държавния бюджет. Ще бъдат спазени разпоредбите на Закона за предучилищното и училищно образование за равен достъп, равнопоставеност и спазването на държавните образователни стандарти.
IV. Финансови и други средства, необходими за прилагането на измененията и допълненията:
Изменението на Наредбата за определяне и администриране на местните такси и цени на услуги на територията на  община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз
Предлаганите промени в Наредбата за определяне и администриране на местните такси и цени на услуги на територията на община Ардино са в съответствие с нормативните актове от по-висока степен, както и с тези на европейското законодателство. 
Проектът за изменение и допълнение на Наредбата за определяне и администриране на местните такси и цени на услуги на територията на  община Ардино е публикуван на официалната страница на община Ардино на 16.03.2022  г. 

С публикуването на проекта е приложена и предварителната оценка на въздействие на проекта за изменения в Наредбата за определяне и администриране на местни такси и цени на услуги на територията на община Ардино.
проекто - Р Е Ш Е Н И Я:
 Общински съвет – град Ардино на основание чл. 21, ал.1, т.7 и ал.2 от  Закона за местното самоуправление и местната администрация, считано от 01.04.2022 г., отменя чл.43, чл.44 и чл.45 от Наредбата за определяне и администриране на местните такси и цени на услуги на територията на  община Ардино









Приложение !
Предварителна оценка на въздействието на проект за изменение на Наредба за определяне и администриране на местните такси  и цени на услуги
 на територията на община Ардино

	Елементи на оценката
	Аргументация

	Основания за

иницииране

на промени


	Основание за инициираните промени в Наредба за определянето и администрираните на местните такси и цени на услуги на територията на община Ардино са изменения в Закона за местните данъци и такси, който е нормативният документ даващ правомощия на общинския съвет за определяне на размерите на местните данъци и такси, както и приемането на Наредбата. 

	Заинтересовани

групи


	Заинтересованите и засегнатите групи от приемането на инициираните промени в Наредба за определянето и администрираните на местните такси и цени на услуги на територията на община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредба за определяне и администриране на местните такси и цени на услуги на територията на община Ардино са свързани с по-пълно задоволяване на потребностите на ползвателите на услуги, както и повишаване на качеството на живот на гражданите и посетителите на община Ардино.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на инициираните промени в Наредба за определянето и администрираните на местните такси и цени на услуги на територията на община Ардино.




Вносител: 

инж. Изет Шабан
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
